Hilmi Leka

Hilmi Leka (Pogradec, 19 maj 1912 - Tiranë, 13 prill 1945) ka qenë ushtarak shqiptar dhe ministër i shtetit shqiptar. U dënua me vdekje nga Gjyqi Special me ardhjen në pushtet të komunistëve.

 Biografia 
U lind më 19 maj 1912 në Pogradec. Më 1931 - 1939 ndoqi Akademinë e Kalorësisë dhe Këmbësorisë në Modena të Italisë, si dhe atë të policisë kriminale në Firence dhe në Romë.

Në maj të 1939 kthehet në Shqipërinë e pushtuar nga Italia. Më 1939 - 1940 shërbeu si kapiten i forcave të armatosura unike. Gjatë Luftës italo-greke u plagos rëndë në këmbë. Më 1940 - 1941 qe oficer i adjutanturës në Mëkëmbësi. Ndër vitet 1941 - 1943 qe drejtor i gazetës më të madhe në vend, "Tomori". Më 1942 - 1943 ka qenë anëtar i Drejtoratit Kombëtar të PKFSH-së dhe njëkohësisht anëtar i Këshillit të Epërm Korporativ Fashist. Më 1943 pati portofolin e ministrit sekretar shteti të Kulturës Popullore në kabinetin Libohova.

Më 1945 u dënua me vdekje si kolaboracionist, në Gjyqin Special dhe pushkatohet.

 Referime 

Kategoria:Lindje 1912
Kategoria:Vdekje 1945
Kategoria:Ushtarakë shqiptarë
Kategoria:Ministra të Kulturës të Shqipërisë
Kategoria:Njerëz nga Pogradeci
Kategoria:Të pushkatuar nga regjimi komunist